Okresná prokuratúra Trenčín 
Bernolákova 2, 912 50 Trenčín 1 	

Sp. zn. : 1 Pv 720/12/3309	Trenčín, 30.10.2012
EEČ : 2-28-181-2012

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trenčín
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
umožnila svojmu synovi XXXXX, nar. XXXXX, ktorý jej bol zverený do osobnej starostlivosti, viesť záhaľčivý život tým, že ako žiakovi Strednej odbornej školy sklárskej so sídlom XXXXX v dobe od mesiaca február 2012 do mesiaca jún 2012 nezabezpečila riadne plnenie povinnej školskej dochádzky, pričom XXXXX v uvedenom období vymeškal 231 neospravedlnených hodín, čím obvinená XXXXX, čo aj z nedbanlivosti, vydala osobu mladšiu ako osemnásť rokov nebezpečenstvu spustnutia. 
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka OR PZ, Odbor  kriminálnej polície XXXXX XXXXX sp. zn. ORP-XXXXX-OVK-TN-12 zo dňa 26.07.2012 bolo podľa § 199 odsek 1 Trestného poriadku začaté trestné stíhanie a podľa § 206 odsek 1 Trestného poriadku bolo dňa 28.09.2012 vznesené obvinenie XXXXX zo spáchania prečinu ohrozovanie mravnej výchovy mládeže podľa § 211 odsek 1 písmeno b) odsek 3 písmeno a) Trestného zákona s poukazom na § 138 písmeno b) Trestného zákona na skutkovom základe, ako je uvedené vo výrokovej časti uznesenia.

Obvinená XXXXX súhlasila s podmienečným zastavením trestného stíhania, vyhlásila, že spáchala skutok, za ktorý je stíhaná, v minulosti sa nedopustila žiadneho protiprávneho konania, trestné stíhaná doposiaľ nebola. 

Obvinená XXXXX svojim konaním nespôsobila žiadnu majetkovú škodu, o náhrade ktorej by bolo potrebné rozhodnúť. 
 
Podľa § 216 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného, po vznesení obvinenia do podania obžaloby, na návrh policajta alebo aj bez návrhu podmienečne zastaviť trestné stíhanie, ak
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b) nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu, a
c) vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce.

Z vyššie uvedeného vyplýva, že podmienky na postup podľa § 216 odsek 1 Trestného poriadku splnené boli a zároveň bola obvinenej určená skúšobná doba v trvaní jedného roka, ktorá sa začína právoplatnosťou uznesenia o podmienečnom zastavení trestného stíhania. 

	Ak obvinená v priebehu skúšobnej doby bude viesť riadny život, nedopustí sa žiadneho trestného činu ani priestupku, prokurátor rozhodne, že sa obvinená v skúšobnej dobe podmienečného zastavenia trestného stíhania osvedčila. Ak sa obvinená počas skúšobnej doby dopusti protiprávneho konania prokurátor rozhodne, a to aj počas skúšobnej doby, že sa v trestnom stíhaní pokračuje. 

	Ak do dvoch rokov od uplynutia skúšobnej doby nebude vydané rozhodnutie o osvedčení sa obvinenej alebo o pokračovaní v trestnom stíhaní bez zavinenia obvinenej má sa za to, že sa osvedčila. 

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka